OzLabs/hebrew-wiki-articles huggingface dataset:
נאוה כגן

נאוה כגן (נולדה בשנת 1956) היא שחיינית עבר ישראלית, אלופת ישראל בשחייה 3 פעמים ברציפות (1974-1972) במשחים ל-100 מטר חזה ול-200 מטר חזה. בעלת שתי מדליות, כסף וארד מהמכביה התשיעית (1973).

== ביוגרפיה ==
כגן גדלה בקיבוץ שמיר והתאמנה בקבוצת השחייה של הקיבוץ בהדרכת מיכה שטראוס.

===1971===
באליפות ישראל בשחייה שנערכה בבריכת בת גלים בחיפה באוקטובר 1971 זכתה כגן בשתי מדליות ארד, במשחה ל-100 מטר חזה בתוצאה של 1:27.0 דקות, אחרי שלומית ניר מהפועל איילת השחר (1:23.9 דקות) וציפי שמיר מהפועל בת ים (1:26.7 דקות) ובמשחה ל-200 מטר חזה בתוצאה של 3:04.1 דקות, אחרי שלומית ניר (2:59.4 דקות) ונורית שני מברית מכבים עתיד (3:03.6 דקות).

===1972===
====אלופת ישראל====
באליפות ישראל בשחייה שנערכה במכון וינגייט בסוף ספטמבר 1972 זכתה כגן ב-3 מדליות, 2 זהב ו-1 ארד. מדליות זהב, במשחה ל-100 מטר חזה בתוצאה של 1:24.6 דקות ובמשחה ל-200 מטר חזה בתוצאה של 2:59.7 דקות. מדליית ארד, במשחה ל-400 מטר מעורב אישי בתוצאה של 6:18.7 דקות.

===1973===
====מדליות כסף וארד מהמכביה====
בתחרויות השחייה של המכביה התשיעית שנערכו בבריכת השחייה "גלי גיל" ברמת גן ביולי 1973 זכתה כגן בשתי מדליות, כסף וארד. מדליית כסף, במשחה שליחות 4x100 מטר מעורב, ביחד עם תמר שמיר, רעיה צורף וענת וייס בתוצאה של 4:59.1 דקות, אחרי הרביעייה האמריקאית שקבעה שיא מכביה חדש של 4:27.4 דקות ומדליית ארד, במשחה ל-100 מטר חזה בתוצאה של 1:23.0 דקות.

באליפות ישראל בשחייה שנערכה בבריכת בת גלים בחיפה בספטמבר אותה שנה הגנה כגן על תאריה לאחר שזכתה שוב בשתי מדליות זהב, במשחה ל-100 מטר חזה בתוצאה של 1:23.3 דקות, לפני תמר מייסנר (1:24.2 דקות) ונוגה גרנוב (1:26.0 דקות) ובמשחה ל-200 מטר חזה בתוצאה של 3:00.0 דקות, לפני גרנוב (3:04.9 דקות) ומייסנר (3:06.9 דקות).

===1974===
====משחקי אסיה====
בתחרות מבחן למשחקי אסיה שנערכה בבריכת השחייה של מכון וינגייט בתחילת אוגוסט 1974 קבעה כגן את מינימום ההשתתפות במשחה ל-200 מטר חזה (2:55.2 דקות), לאחר ששחתה תוצאה של 2:54.4 דקות, 6 עשיריות לפני תמר מייסנר ובכך הבטיחו שתי השחייניות את מקומן במשלחת הישראלית. חודש לאחר מכן, במשחקים עצמם שנערכו בטהראן שבאיראן בתחילת ספטמבר, היא סיימה במקום רביעי במשחה ל-100 מטר חזה בתוצאה של 1:21.45 דקות ובמקום חמישי במשחה ל-200 מטר חזה בתוצאה של 2:56.15 דקות.

חודש לאחר מכן, באליפות ישראל בשחייה שנערכה בבריכת מכון וינגייט הגנה כגן פעם נוספת על תאריה לאחר שזכתה שוב בשתי מדליות זהב, במשחה ל-100 מטר חזה בתוצאה של 1:23.0 דקות, לפני תמר מייסנר (1:23.9 דקות) ונוגה גרנוב (1:24.6 דקות) ובמשחה ל-200 מטר חזה בתוצאה של 2:56.3 דקות, לפני מייסנר (2:59.5 דקות) וגרנוב (3:04.4 דקות).

== ראו גם ==

*ישראל במשחקי אסיה

== קישורים חיצוניים ==
* שחייה במשחקי אסיה 1974 (ויקיפדיה באנגלית)
* 
* 

== הערות שוליים ==

קטגוריה:שחייניות חזה ישראליות
קטגוריה:אלופות ישראל בשחייה
קטגוריה:שמיר (קיבוץ): אישים
קטגוריה:ישראליות שנולדו ב-1956
קטגוריה:ישראלים שנולדו ב-1956
רובוט MOTOMAN SDA10

Motoman SDA10

MOTOMAN SDA10 הוא רובוט דמוי אדם, שמיוצר על ידי חברת Yaskawa Motoman שהיא חברת בת של Yaskawa Electric Corporation. לרובוט יש שתי זרועות ו- 15 מפרקים, והוא מסוגל לבצע עשרות פעולות פשוטות וגם מסובכות יותר. 
הוא מסוגל לבצע כל פעולה שאנו בני האדם מסוגלים לבצע, יכול לבצע פעולות ביד אחת כל פעם ובשתי הידיים גם יחד באותו זמן, 
לפי איך שהמתכנת שלו מחליט.
הוא פועל על ידי בני אדם המתכנתים אותו לפי הפעולות אותן רוצים להשיג, מחליף למעשה את ידי האדם ופועל אחרת מרובוטים אחרים בעודו מסוגל לעשות פעולות שונות באותו זמן עם שתי הזרועות.

== סקירה כללית ==
חברת Yaskawa שמייצרת את הרובוט מספקת שירותים תעשייתיים, נחשבת ליצרנית הגדולה של הרובוטים התעשייתיים ומפעילה 60 סניפים בכל העולם. החברה פיתחה מספר רב של רובוטים והפיצה אותם ברחבי העולם. 
כמו כן, גם בישראל קיימים מוצרים של החברה והמוצרים שלהם משמשים מפעלים ומקומות תעשייתיים לעבודת ידיים.
עלות הרובוט כ 70 אלף דולר. והוא נמכר ברחבי העולם דרך סניפי החברה.

== מאפייני הרובוט ==
הרובוט מורכב משתי זרועות, 15 צירים- 7 צירים בכל זרוע וציר בסיס נוסף במרכז הרובוט.

כל זרוע שוקלת כ-10 ק"ג ומגיעה למרחק של כ- 1,440 מ"מ, בדיוק של 0.1 מ"מ. 

הרובוט מתוכנת כך שיוכל לפעול במקומות צפופים, במפעלי ייצור, ניתן להעמידו על רצפה של פס ייצור כך שיוכל לבצע פעילויות של ייצור והרכבה ולשדרג את התפוקה של המפעלים בהם הוא פועל.

בישראל הרובוט נמצא בעיקר במפעלים, אך ניתן לעשות בו שימוש גם בכל מקום אחר. בעולם ניתן למצוא אותו במקומות של הגשת מזון, הכנת משקאות וגלידות והרכבת כיסאות. 
זרועותיו הארוכות מגיעות למרחקים גדולים ושיתוף הפעולה בין שתי הזרועות יוצר עבודה ותפוקה מרבית עבור ההוראות שניתנו לו.
כל זרוע יכולה להחזיק עד 10 ק"ג והתנועה שלו נשארת חלקה בכל פעולה שתינתן. 
הרובוט נקרא MOTOMAN מכיוון שפעילותו מושתתת על פעילות אדם, בצורה מוטורית. בנוסף, יכול להגיע למטבח ולבצע פעולות של הכנת מזון ובישול.

== ראו גם ==
* רובוט
* רובוטיקה

== קישורים חיצוניים ==
* 
* [https://web.archive.org/web/20140111162329/http://www.motoman.co.uk/ YASKAWA Europe GmbH]
* https://web.archive.org/web/20140111165430/http://galileo.allmag.co.il/page/177209 באתר (http://www.allmag.co.il)
* [http://www.dailymail.co.uk/sciencetech/article-1089904/How-like-pancakes-Robot-cooks-breakfast-exhibit.html How do you like your pancakes? Robot cooks breakfast at exhibit], באתר Daily Mail

קטגוריה:רובוט דמוי אדם
עאהד עזאם

עאהד עזאם (בערבית: عاهد عزام; נולד ב-14 בינואר 1992) הוא כדורגלן דרוזי-ישראלי המשחק בעמדות הקשר בבני אילת.

==קריירה==
עזאם נולד בשפרעם, ישראל, למשפחה דרוזית. גדל במחלקת הנוער של הפועל חיפה, ועלה לקבוצה הבוגרת של המועדון בעונת 2011/2012. ב-4 בדצמבר 2011 ערך את הופעת הבכורה שלו בקריירה, כאשר פתח בהרכב הקבוצה בניצחון 2–0 על מכבי תל אביב במחזור ה-14 של ליגת העל. עזאם שיחק בכל נבחרות הנערים והנוער של ישראל, וביוני 2013 היה חלק מסגל הנבחרת הצעירה לטורניר אליפות אירופה לנבחרות צעירות שנערך בישראל. את שערו הראשון בקריירה כבש עזאם ב-14 בדצמבר 2013, בתיקו 1–1 מול מכבי פתח תקווה.

ב-11 בספטמבר 2014 חתם עזאם לארבע שנים בעירוני קריית שמונה, ששילמה תמורתו כ-650 אלף שקלים. ב-20 בספטמבר ערך את הופעת הבכורה שלו במועדון, כשפתח בהרכב בניצחון 3–0 על הפועל תל אביב. את שערו היחיד במועדון כבש ב-18 באוקטובר 2014, בניצחון 3–0 על מכבי פתח תקווה. בסך הכל ערך 26 הופעות ליגה במדי עירוני קריית שמונה, שסיימה את העונה במקום השני.

ב-5 ביולי 2015 חזר להפועל חיפה במסגרת עסקת העברתו של רועי שוקרני שעשה את הדרך ההפוכה, אולם כבר בתחילת העונה קרע את הרצועה הצולבת ולא שותף במשחקי הקבוצה בעונה זו.

ב-10 בינואר 2017, לאחר שנה וחצי שלא שיחק, חתם עזאם בהפועל בני לוד מהליגה הלאומית.

ב-30 ביולי 2017 חתם עזאם בהפועל רובי שפירא חיפה מליגה א'. ב-1 בנובמבר 2018 חתם במכבי עירוני קריית אתא מליגה א'.

ב-27 ביולי 2019 חתם עזאם לעונה אחת במכבי אחי נצרת מהליגה הלאומית.

ב-4 בספטמבר 2020 חתם עזאם בקבוצת איחוד בני שפרעם מליגה ב', קבוצת כדורגל של עיר הולדתו.

ב-17 במרץ 2021, עזאם חתם במועדון ספורט טירת הכרמל.

==קישורים חיצוניים==

* 

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל חיפה
קטגוריה:כדורגלני עירוני קריית שמונה
קטגוריה:כדורגלני הפועל בני לוד
קטגוריה:כדורגלני הפועל רובי שפירא חיפה
קטגוריה:כדורגלני מכבי עירוני קריית אתא
קטגוריה:כדורגלני מכבי אחי נצרת
קטגוריה:כדורגלני מכבי עירוני טמרה
קטגוריה:כדורגלנים דרוזים ישראלים
קטגוריה:שפרעם: כדורגלנים
קטגוריה:ישראלים שנולדו ב-1992
אונדזערע קינדער

אונדזערע קינדער (עברית: "ילדינו") הוא סרט קולנוע בשפת היידיש חצי-דוקומנטרי תוצרת פולין בשפת היידיש משנת 1948.

==עלילה==
הסרט מספר את סיפורם של ילדים מבית היתומים "הלנובק" ליד העיר לודז'. גיבורי הסרט הם צמד הקומיקאים שמעון דז'יגן וישראל שומאכר.

המטרה העיקרית של הסרט היא להתמודד עם טראומת השואה.

==לקריאה נוספת==
* נתן גרוס, תולדות הקולנוע היהודי בפולין, ירושלים: הוצאת מאגנס, 1990, עמ' 98-99, 138.

==קישורים חיצוניים==
===קטעי הסרט ב-YouTube===
* 
* 
* 
 

==הערות שוליים==

קטגוריה:סרטי 1948
קטגוריה:סרטים פולניים ביידיש
קטגוריה:סרטי שחור-לבן
קטגוריה:סרטים על ניצולי השואה
גשר קניון גלן

גשר קניון גלן (באנגלית: Glen Canyon Bridge) הוא גשר קשת מפלדה מעל לקניון גלן של נהר הקולורדו במחוז קוקונינו במדינת אריזונה, בארצות הברית. הגשר הוא חלק מכביש 89 בקטע שבין העיירה פייג' באריזונה לעיירה קנאב ביוטה. הגשר נבנה במקור על ידי לשכת הטיוב של ארצות הברית על מנת לסייע בשינוע חומרי בנייה עבור בניית סכר קניון גלן, השוכן 264 מטרים מזרחית לו במעלה הזרם.

==היסטוריה==
כאשר אושרה בנייתו של סכר קניון גלן היה ברור שנדרש כביש להובלת מטענים, שיחצה את הקניון ויחבר בין שני צדי הנקיק שבו תוכנן הסכר. היה גם ברור שחייבים לבנות גשר כמה מאות מטרים במורד הסכר, שמסוגל לא רק לשאת את הפועלים, אלא גם חומרי בנייה כבדים. בשל ריחוקו של אתר בניית הסכר מהיישובים הסמוכים נאלצו המשאיות שהובילו חומרי בנייה לאתר הבנייה של הסכר לבצע עיקוף של כ-300 קילומטרים על מנת להגיע מצד אחד של הנקיק לצד השני. החוזה לבניית הגשר הוענק לשתי חברות: Judson Pacific Murphy Co, שבנתה את חלקי הגשר במפעלה שבאמריוויל (Emeryville) בקליפורניה ו-Peter Kiewit Sons, שהייתה אחראית לבנייה באתר, תמורת 4 מיליון דולרים. בניית הגשר החלה ב-14 בפברואר 1957. הגשר נבנה תחילה בקליפורניה ואז פורק לרכיבים קטנים. חצי מהרכיבים שונעו לצד אחד של הנקיק וחצי לצד השני והגשר הורכב במרחק קצר מהסכר. על מנת לאפשר מעבר של עובדים מצד אחד של הנקיק לצדו השני נבנה תחילה מעל הנקיק גשר זמני מסורגי מתכת עטופים ברשת. הסמכים (נקודות ההישענות על הקרקע) של הגשר הוצמדו לקירות אבן החול מתצורת אבן חול נאוואחו של קניון גלן. בניית הגשר הושלמה ב-14 באוגוסט 1957, והגשר נחנך רשמית ב-20 בפברואר 1959.

עם השלמתו היה גשר קניון גלן פלא הנדסי. הגשר, באורך 387 מטרים ובגובה של 210 מטרים מעל הנהר, היה גשר הקשת הגבוה מסוגו בעולם והשני באורכו בארצות הברית. ב-1959 הפך הגשר לאתר משיכה לתיירים ונאמר ש"נהגים סטו מדרכם עשרות קילומטרים רק כדי להתרגש מגובהו המסחרר". נכון ל-2014 גשר קניון גלן הוא גשר הקשת השני בגובהו בארצות הברית.

==פרטים טכניים==
*הבנייה ארכה כמעט שנתיים, מפברואר 1957 עד ינואר 1959.
*גובה הגשר מעל פני נהר הקולורדו הוא 210 מטרים.
*אורך בסיס הקשת התומכת בגשר הוא 313.3 מטרים וגובה הקשת 50.3 מטרים.
*אורך הכביש על הגשר 387.4 מטרים
*רוחב הכביש כולל המדרכות הוא 9 מטרים והוא כולל שני נתיבי תחבורה.

==קישורים חיצוניים==

* [http://www.lake-powell-country.com/glen-canyon-bridge.html#.UtFoULQtkf4 Glen Canyon Bridge A Vital Link Between Two States]

==הערות שוליים==

קניון גלן
קטגוריה:אריזונה: מבנים
קטגוריה:נהר הקולורדו
קופים בחלל 2

קופים בחלל 2: זרטוג מכה שנית (באנגלית: Space Chimps 2: Zartog Strikes Back) הוא סרט קולנוע בהנפשה ממוחשבת שיצא לאקרנים בשנת 2010, והוא מהווה המשך לסרט "קופים בחלל" משנת 2008.

==תקציר העלילה==
לונה, קומט, האם וטיטאן נשלחים להציל את העולם מפני השתלטותו של זרטוג. קומט, הקוף המחונן, רוצה להישלח לחלל ולהצטרף למשימה ביחד עם שאר חבורת הקופים האסטרונאוטים.

עקב תקלה, זוכה קומט לצאת למסע בין גלקטי לכוכב מאלגור, שם הוא פוגש את החייזר קילווט.

בזמן היעדרו של קומט, משתלט זרטוג על מרכז החלל בכדור הארץ. קומט נאלץ לשוב לכדור הארץ ולהצטרף ללונה, טיטאן והאם כדי למנוע את השתלטותו של זרטוג על העולם.

== ביקורת ==
הסרט זכה לביקורות שליליות רבות. אתר Rotten Tomatoes נתן לסרט 0% עם דירוג ממוצע של 2.1/10.

==גלריה==
<gallery perrow="3" widths="160" heights="140">
קובץ:Space Chimps 2 - 2.jpg
קובץ:Space Chimps 2 - 3.jpg
קובץ:Space Chimps 2 - 4.jpg
</gallery>

==קישורים חיצוניים==

* 
* "[http://www.seret.co.il/movies/s_movies.asp?MID=3042 קופים בחלל 2]", באתר Seret 
* [https://web.archive.org/web/20160303171800/http://nick.walla.co.il/?w=%2F%2F1709031 הטריילר של הסרט בדיבוב עברי], באתר וואלה! ניקלודיאון

==הערות שוליים==

קטגוריה:סרטים אמריקאיים
קטגוריה:סרטי 2010
קטגוריה:סרטי אנימציה ממוחשבת
קטגוריה:סרטי קומדיה
קטגוריה:סרטי פוקס המאה ה-20
קטגוריה:סרטי המשך אמריקאיים
קטגוריה:סרטי אנימציה של פוקס המאה ה-20
מייקל גרים

מייקל ג'ררד גרים (באנגלית: Michael Gerard Grimm; נולד ב-7 בפברואר 1970) הוא פוליטיקאי אמריקאי, חבר המפלגה הרפובליקנית וחבר בית הנבחרים של ארצות הברית לשעבר בשנים 2011–2015. קודם לבחירתו היה סוכן של ה-FBI, איש עסקים וחייל מארינס שלחם במלחמת המפרץ.

==ביוגרפיה==
מייקל גרים נולד בברוקלין בשנת 1970 וגדל בקווינס. בשנת 1989 התגייס למארינס. שנה לאחר מכן נשלח לעיראק ולחם במלחמת המפרץ. הוא הועלה לדרגת קורפורל. בשנת 1997 קיבל פטור משירות מילואים במארינס.

בשנת 1994 קיבל תואר ראשון בחשבונאות מברוך קולג'. בשנת 2002 קיבל תואר במשפטים מבית הספר למשפטים של ניו יורק.

בשנת 1991 הצטרף ל-FBI. בשנת 1995 החל ללמוד באקדמיית ה-FBI בווירג'יניה. בסיום לימודיו הוסמך להיות סוכן סמוי. שירת ב-FBI עד שנת 2006, ועסק, בין השאר, במעקב אחר איש הפשע המאורגן פיטר גוטי ובחשיפת עברייני צווארון לבן בוול סטריט.

לפני הצטרפותו ל-FBI עבד במשך כשנה בחברת ההשקעות Whale Securities. לקראת סיום שירותו ב-FBI לווה מיליון דולר, שאותם השקיע בחברת נדל"ן בטקסס. בשנת 2006 פתח במנהטן מסעדת מזון בריאות קטנה. מאז 2008 היה שותף ומנכ"ל בחברת דלק ביולוגי שבסיסה באוסטין, טקסס. גרים מחזיק עדיין ב-28% מהבעלות על החברה.

בתחילת 2010 החל את מסע הבחירות שלו לבית הנבחרים של ארצות הברית, במחוז בחירה הכולל את סטטן איילנד וחלק מברוקלין, וזכה לתמיכתו של ראש עיריית ניו יורק לשעבר, רודי ג'וליאני. ב-14 בספטמבר 2010 זכה במועמדות מטעם המפלגה הרפובליקנית. במסע הבחירות זכה לתמיכתם של רפובליקנים בולטים, ובהם, בנוסף לג'וליאני, גם ג'ון מקיין, שרה פיילין והנשיא לשעבר ג'ורג' הרברט ווקר בוש. ב-2 בנובמבר 2010 נבחר גרים לחבר בית הנבחרים. בשנת 2012 נבחר פעם נוספת לכהונה זו. בינואר 2012 פרסם העיתון הניו יורק טיימס תחקיר שבו טען שגרים קיבל תרומות לא חוקיות מחסידיו של הרב יאשיהו פינטו, למימון מסע הבחירות שלו ב-2010. מאוחר יותר נטען שגרים נחשד במעורבות בסחיטה של הרב פינטו. ביולי 2015 נידון גרים ל-8 חודשי מאסר בגין התחמקות מתשלום מס. במאי 2016 שוחרר מכלאו לאחר ריצוי שבעה חודשי מאסר.

ב-2018 התמודד שוב בבחירות המקדימות של המפלגה הרפובליקנית למושב בקונגרס, אך הפסיד ליריבו.

גרים נחשב לאוהד ישראל. בתחילת 2011 ביקר אצל יונתן פולארד בכלאו. בהמשך אותה שנה ביקר בישראל כאורח הכנסת ונפגש עם ראש הממשלה בנימין נתניהו וראש עיריית ירושלים ניר ברקת.

==קישורים חיצוניים==

* 
* אמיר זוהר, [http://posta.co.il/index.php/widgetkit/מדורים-2/archive/464-2013-04-06-08-05-05 ציר פינטו-אובמה], אתר posta.
* 
* 
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ניו יורק: אישים
קטגוריה:בוגרי ברוך קולג' (ניו יורק)
קטגוריה:בוגרי בית הספר למשפטים של ניו יורק
קטגוריה:חברי בית הנבחרים של ארצות הברית ממדינת ניו יורק
קטגוריה:חברי המפלגה הרפובליקנית (ארצות הברית)
קטגוריה:אנשי ה-FBI
קטגוריה:קצינים וחוגרים בחיל הנחתים של ארצות הברית
קטגוריה:מורשעים בעבירות מס בארצות הברית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:עורכי דין אמריקאים במאה ה-20
קטגוריה:מלחמת המפרץ: אישים
קטגוריה:אמריקאים שנולדו ב-1970
פרודוקס

פרודוקס (באנגלית: Produx) הייתה להקת היפ הופ ישראלית מפתח תקווה. הלהקה כללה את הראפרים רביד "נצ'י נצ'" פלוטניק, שמואל "אריסטו" יוסף ושמשון "צ'יצ'ו" אדמה, והופקה על ידי אייל "שקל" דוידי. ב-2010 הלהקה התפרקה עקב חילוקי דעות בין חברי הלהקה. המוזיקה של הלהקה הייתה ידועה בכך שהיא שילבה בין סגנון האולד סקול ראפ לבין מוזיקת הפופ הפרסית.

==ביוגרפיה==
נצ'י נצ', אריסטו וצ'יצ'ו נפגשו בסוף 2003 (כשהם היו בכיתה ט'), כאשר חבר של נצ'י נצ' סיפר לו שיש שני נערים ממוצא אתיופי בשכונת תקומה בפתח תקווה, שאוהבים כמוהו היפ-הופ אולד-סקול. השלושה התחילו לשיר ראפ ביחד בצורה חובבנית עם ביטים מוכנים שהורידו מהאינטרנט, ואף השתתפו בערבי "מיקרופון פתוח" במועדון הג'י ספוט. ב-2008 השלושה הכירו את שקל, שהפיק להם את השירים בצורה מקצועית. בסוף 2008 הלהקה שחררה את המיקסטייפ הראשון שלה [https://mainstreet-il.bandcamp.com/album/--33 להורדה באינטרנט].

ב-2010 הלהקה הוציאה לאור את אלבומם הראשון, תחיית המתים. האלבום מוקסס על ידי אורי שוחט, אשר ייעץ מוזיקלית לחברי הלהקה. חודש לפני צאת האלבום הלהקה התפרקה עקב חילוקי דעות בין חבריה. בראיון שנערך עם נצ'י נצ', צוין שהלהקה תכננה מראש להקליט אלבום אחד בלבד, ולא תחזור לפעול בעתיד. למרות הפירוק, חברי הלהקה המשיכו לשתף פעולה בקידום אלבומם הראשון ובהפצתו.

== לאחר פירוק ההרכב ==
בשנים שלאחר צאת האלבום, נצ'י נצ' והמפיק של ההרכב, שקל יצאו לדרך עצמאית עם אלבומי סולו משלהם. כמו כן, חברי פרודוקס השתתפו יחד במספר שירים בפרויקטים אחרים. 

ב-2015 השתתפו נצ'י נצ' ושמואל יוסף בשיר "בדוגרי" מתוך אלבום הבכורה של בני אסתרקין, "יום אחד כל זה יהיה שלנו". 

ב-2016 השתתפו נצ'י נצ' ושמואל יוסף באלבום הבכורה של שקל "רדיו ג'ונאם" בשיר "מתוך הים". 

ב-2019 השתתפו נצ'י נצ' (תחת השם רביד פלוטניק), שקל ושמואל יוסף בשיר "עדיין" באלבום השני של המפיק עידו מימון, "זכרונות מהעתיד".

ב-2020 הועלה האלבום היחיד של פרודוקס, "תחיית המתים" לכל שירותי הסטרימינג ברשת.

ב-2021 הוציא אריסטו את הסינגל הראשון שלו, "גיזה".

==דיסקוגרפיה==
* 2008 - פרודוקס - המיקסטייפ
*2010 - תחיית המתים

==קישורים חיצוניים==

* 
* 

קטגוריה:להקות היפ הופ ישראליות
קטגוריה:רביד פלוטניק
פרויקט ואדי עתיר

ממוזער
ממוזער
ממוזער

פרויקט ואדי עתיר הוא יוזמה של הקהילה הבדואית בנגב שבמסגרתה הוקמה חווה חקלאית המבוססת על תכנון בר-קיימא תוך שילוב היבטים קהילתיים, סביבתיים, טכנולוגיים וכלכליים. שטח החווה הוא 400 דונם, והיא כוללת שטחי גידול חקלאיים, מחלבה, מרכז מחקר ומרכז מבקרים.

הפרויקט הוא יוזמה משותפת של המעבדה הבינלאומית לקיימות (The Sustainability Laboratory) שהיא ארגון ללא מטרות רווח שבסיסו בארצות הברית, אג'יק - מכון הנגב והמועצה המקומית חורה.

פרויקט ואדי עתיר מתוכנן למנף את הידע, הערכים והשאיפות הבדואיות המסורתיות על ידי שילוב עם טכנולוגיות מתקדמות, נהלים וידע מדעי בין-זמננו. הפרויקט מדגים יישום של עקרונות הקיימות שפותחו על ידי המעבדה, והוא מציג מודל שיהיה בר יישום בנגב ובאזורים צחיחים דומים במקומות אחרים בעולם.

ביקור מזכ"ל ארגון ה-OECD בפרויקט ואדי עתיר בחורה

יישומו של פרויקט ואדי עתיר התאפשר אודות לשותפות רחבה הכוללת את J.N.F (קק"ל), חוקרים מאוניברסיטת בן-גוריון בנגב, קרנות ותורמים שונים, כמו גם קונסורציום ממשלתי בהנהגת משרד החקלאות ופיתוח הכפר ובהשתתפות המשרד לפיתוח הנגב והגליל; הרשות לפיתוח כלכלי במגזר הערבי, הדרוזי והצ'רקסי והרשות להתיישבות הבדואים בנגב<ref></ref>.

בתחילת שנת 2016 ביקרה בוואדי עתיר משלחת בראשות מזכ"ל ארגון ה-OECD יחד עם נציגי משרד האוצר.

בפרויקט מבקרים סטודנטים ומתעניינים מכל העולם, כדי ללמוד על המודל החדשני של ואדי עתיר לפיתוח מקומי מבוסס חקלאות.

==קישורים חיצוניים==
*[http://www.projectwadiattir.com/ אתר הפרויקט]
*[http://www.maavarim.org.il/?CategoryID=517&ArticleID=195 מעברים שותף לפרויקט ואדי עתיר]
* [http://israel.agrisupportonline.com/news/csv/csvread.pl?show=3705&mytemplate=tp2 חווה חקלאית בדואית ראשונה מסוגה תוקם בנגב] באתר הפורטל הישראלי לחקלאות טבע וסביבה
*[http://www.kkl.org.il/tags/?itemid=%7B26ACF561-62BB-45DE-A2E6-A8BF23147F89%7D לראשונה תקום חווה מדברית חקלאית בדואית] באתר קרן קיימת לישראל
*
* 
* 

==הערות שוליים==

קטגוריה:בדואים
קטגוריה:ישראל: חקלאות
קטגוריה:ארץ ישראל: חוות
קטגוריה:הנגב: מוזיאונים
קטגוריה:הנגב
קטגוריה:חורה
קטגוריה:אקולוגיה
קטגוריה:קיימות בישראל
רוזוול

רוֹזוול (באנגלית: Roswell) היא עיר בדרום-מזרח מדינת ניו מקסיקו, ארצות הברית. אוכלוסייתה מונה כ-48,000 תושבים (נכון ל-2012), והיא החמישית בגודלה בניו מקסיקו.

כלכלת העיר מתבססת בעיקר על חקלאות, מחלבות, ותעשיית הנפט. בעיר ממוקם הקולג' הצבאי של ניו מקסיקו (NMMI), שנוסד ב-1891. מצפון-מזרח לעיר, על שפת נהר פקוס, נמצא פארק אגם ביטר, וממזרח לעיר ממוקם הפארק הלאומי אגמי בוטמלס. בעיר ממוקם סניף של אוניברסיטת ניו מקסיקו המזרחית. את העיר משרת שדה תעופה בינלאומי קטן בשם "מרכז התעופה הבינלאומי רוזוול".

== היסטוריה ==
העיר הוקמה ב-1869 כאשר שני אנשי עסקים מאומהה, נברסקה, הקימו בה שני מבנים ראשונים, שהפכו בהמשך לחנות וסניף דואר. ב-1873 קיבל אחד מהם, ואן סי סמית', את תפקיד מנהל הדואר של היישוב מטעם הממשל, והוא בחר למקום את השם רוזוול על שם אביו, שהיה עורך דין באינדיאנה.

העיר ידועה בעיקר בשל אירוע המכונה "תקרית רוזוול", בו על פי הטענה התרסק כביכול עב"ם ליד העיירה, ב-8 ביולי 1947; נטען כי מן ה"צלחת המעופפת" חולצו גופות של חוצנים ופריטים אחרים שמקורם בטכנולוגיה חוצנית. בסוף שנות ה-70 התעורר מחדש העניין בתקרית השנויה במחלוקת, ונרקמו סביבה תאוריות קשר רבות על מהות החפץ שהתרסק לכאורה במקום. על פי צבא ארצות הברית, השברים שנמצאו במקום הם שרידים של כדור פורח ניסיוני מפרויקט "מוֹגוּל", אך יש הסבורים שהצבא העלים מן הציבור את האמת על האירוע. הוויכוח הפך את התקרית לתופעה נרחבת בתרבות הפופולרית, והשם "רוזוול" הפך לסמל לכלל נושא העב"מים והמפגש עם תרבויות חוצניות. בעיר הוקם מוזיאון עב"מים ומכון מחקר בתחום, ובכל שנה ב-4 ביולי נערך בה פסטיבל עב"מים המארח חוקרי עב"מים ודיונים בנושא. גם סמל העיר הרשמי כולל דמות של חוצן ירוק.

ברוזוול ביצע רוברט גודרד, מחלוצי מדע הטילים המודרני, את ניסויי הטילים שלו.

==קישורים חיצוניים==

* 

* 
* 

מוזיאון העב"מים בעיר

קטגוריה:ניו מקסיקו: ערים
קטגוריה:יישובים שהוקמו ב-1869
בר'דתי

בַּר'דַתי (בגאורגית: ბაღდათი) היא עיירה במישור קולכתי שבמערב גאורגיה; היא מרכזהּ המנהלתי של נפת בר'דתי שבחבל אימרתי. העיירה משתרעת על גדות נהר חניסצקאלי, לצד כביש כותאיסי-בר'דתי-בנארי, בגובה 200 מ' מעל פני הים. העיירה מרוחקת ב-19 קילומטרים מתחנת הרכבת של הכפר ריוני שבקרבת העיר כותאיסי.

במפקד שנערך בשנת 2014, מנתה אוכלוסיית בר'דתי 3,707 נפש; בעיירה פועלים תיאטרון, בית-מוזיאון ע"ש ולדימיר מאיאקובסקי (בבית ילדותו), קתדרלת גיורגי הקדוש וקתדרלת תמר המלכה הקדושה. בבר'דתי נמצאת הקתדרה של הדיוקסיה ואני-בר'דתי.

בבר'דתי ישנם מפעלי שימורים, יין ורהיטים.

==היסטוריה==
בר'דתי מוזכרת במקורות הכתובים החל מהמחצית הראשונה של המאה ה-17, אך לפי ממצאים ארכאולוגיים היא הוקמה ככפר בשיא ימי הביניים

בשנת 1703 הטורקים העות'מאנים כבשו את הכפר והקימו בו מבצר; מבצר בר'דתי היה אחד מארבעה מבצרים טורקיים, שהגנו על הדרך מאימרתי למסחתי. בשנת 1770 מלך אימרתי סולומון הראשון הטיל מצור על המבצר בסיועם של חיילים רוסים. הנצורים פנו לאשת המלך, המלכה מַריַם, בבקשה לחוס על חייהם תמורת כניעה; אחרי שהמלכה נשבעה שהם חסינים מפגיעה, הם העבירו לידיה את המבצר והתפנו ממנו. בימינו השתמר רק המרתף של המבצר. 

בשנים 1990-1940 נקראה בר'דתי מאיאקובסקי (על שם המשורר ולדימיר מאיאקובסקי שנולד בה).

==קישורים חיצוניים==

קטגוריה:גאורגיה: יישובים
ג'יל אייקנברי

ג'יל אייקנברי (באנגלית: Jill Eikenberry; נולדה ב-21 בינואר 1947) היא שחקנית אמריקאית זוכת פרס גלובוס הזהב בקטגוריית השחקנית הטובה ביותר בסדרת דרמה לשנת 1988 על תפקידה בסדרה "פרקליטי אל איי".

== ביוגרפיה ==
אייקנברי נולדה בניו הייבן שבקונטיקט וגדלה במדיסון, ויסקונסין ובקנזס. היא למדה ב"מכללת ברנרד" שבניו יורק ובבית הספר לדרמה שבאוניברסיטת ייל.

אייקנברי החלה את דרכה עם הופעות קטנות בטלוויזיה ובקולנוע והתגלתה לראשונה בתחילת שנות ה-80 בקומדיה "ארתור" בתפקיד סוזן ג'ונסון איתה מיועד להתחתן ארתור באץ' (דאדלי מור) ובסרטו של ג'יימס קאן "Hide in Plain Sight".

בשנת 1987 פרצה אייקנברי לתודעה הציבורית עם תפקידה בסדרת הדרמה פרקליטי אל איי. אייקנברי הופיעה במהלך 8 עונות הסדרה בתפקיד אן קלסי, היא זכתה בפרס גלובוס הזהב לשחקנית הטובה ביותר בסדרת דרמה בשנת 1988 והועמדה 5 פעמים לפרס אמי. במהלך שנות ה-80 בהן זכתה להצלחה מקצועית בטלוויזיה הצליחה אייקנברי להתמודד ולגבור על מחלת סרטן השד שתקפה אותה.

בשנת 1990 היא שיחקה במיני סדרה "An Inconvenient Woman" לצידם של ג'ייסון רוברדס ורבקה דה מורניי. בשנת 2011 שיחקה אייקנברי בדרמה של ג'ייסון רייטמן "תקועה" בתפקיד אמה של מייביס גריי (שרליז תרון) ובקומדיה ארוס בהשאלה.

אייקנברי נשואה משנת 1973 לשחקן מייקל טאקר איתו היא שיתפה פעולה בסדרה פרקליטי אל איי, להם בן משותף בשם מקס ובת מנישואיו הראשונים של טאקר.

== פילמוגרפיה ==
* ארתור (1981)
*ללא הסכמה (1994) - סרט טלוויזיה
*נעלם בפעימת לב (1996) - סרט טלוויזיה
*אהבה בסימן קריאה (2007)
*תקועה (2011)
* ארוס בהשאלה (2011)
* Chantilly Bridge (2023)

=== טלוויזיה ===
* פרקליטי אל איי (1986-1994)

== קישורים חיצוניים ==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זוכי פרס גלובוס הזהב: טלוויזיה: שחקנית ראשית בדרמה
קטגוריה:זוכי פרס גלובוס הזהב: טלוויזיה: שחקן ראשי בדרמה
קטגוריה:אמריקאיות שנולדו ב-1947
קטגוריה:אמריקאים שנולדו ב-1947
GoPro

מצלמת GoPro מזוודת באפוד של קצין ביטחון
GoPro Hero 4 Silver Edition.
[[צולל עם מצלמת GoPro]]
GoPro הוא מותג מצלמות אקסטרים אמריקאי. מצלמות GoPro מתאפיינות בממדים קטנים, משקל נמוך ועמידות גבוהה לנוזלים וזעזועים. השימוש המרכזי במצלמות GoPro נעשה בתחומי ספורט כגון צלילה, סקי, גלישה, צניחה חופשית, רכיבה על אופניים, נהיגה אתגרית וענפי ספורט אתגרי נוספים, בהם המצלמה מאפשרת לתעד מהלכים, ביצועים ודקות פעילות רבות. המצלמות מפותחות ומיוצרות על ידי חברת Woodman Labs שבסיסה בסן מת'יאו, קליפורניה, אשר משווקת עבור המצלמות גם אביזרים כגון תושבות לקסדה או לכידון אופניים, ערכת צלילה, מסך LCD ושלט להפעלה מרחוק.

את המימון הראשוני לחברה גייס וודמן, המייסד והבעלים של החברה, באמצעות מכירת חגורות וחרוזים מהרכב המסחרי שלו. בשנת 2004 החלה החברה למכור מצלמות פילם 35 מ"מ. לאחר מכן התפתחה המצלמה למצלמה דיגיטלית אשר מקליטה קטעי וידאו בני 10 שניות.
בעקבות הדגם הזה פותחה מצלמה בעלת 3 מגה פיקסל, ולבסוף הדגם אשר נמכר כיום המספק וידאו בהבחנה גבוהה.
שלושת דגמי ה-HERO המוצעים כיום למכירה על ידי החברה בעלי עדשה קבועה, וכוללים מסך קטן הנמצא בחזית, ומאפשר גישה לתפריט הנשלט באמצעות הלחצנים.
המצלמה מאפשרת צילומי וידאו וסטילס ברזולוציה גבוהה, וכן כוללת אפשרויות של צילום ברצף וצילום עצמי. המצלמה המוכרת ביותר של החברה היא ה- +HERO3 העמידה למים בעומק של עד 40 מטר, ומאפשרת צילום סטילס באיכות 10 מגה פיקסל (12 MP ב-BLACK EDITION) ו-10 תמונות לשנייה, ווידאו ברזולוציה גבוהה (1080p60). בנוסף ישנה אפשרות לשליטה במצלמה בשלט רחוק מבוסס אינטרנט אלחוטי.

בישראל נעשה שימוש במצלמה גם בתיעוד מבצעי בה המצלמה מותקנת על קסדות הלוחמים ומתעדת את הלחימה. שימוש כזה נעשה בצה"ל ובמשטרת ישראל (לרבות הימ"מ) ומאפשר ביצוע תחקיר מבצעי והפצת תיעוד מהקרבות לצורכי הסברה ישראלית. 

== קישורים חיצוניים ==

* 

* 
* 
* [https://web.archive.org/web/20111007055757/http://www.malakye.com/asp/front/CMSPage.asp?TYP_ID=2&ID=2831 GoPro With Nick Woodman], באתר Malakye.com
* [https://web.archive.org/web/20150331104243/http://www.goprohero.co.il/gopro/gopro-the-beginning-and-now/ גו פרו מאז ועד היום] באתר גופרו הירו

== הערות שוליים ==

קטגוריה:דגמי מצלמות דיגיטליות
קטגוריה:יצרני חומרה אמריקאים
כלי רכב מנועי

משאית
קטנוע
כלי רכב מנועי או רכב ממונע הוא כלי רכב (לרוב גלגלי) אשר מצויד במנוע – בדרך כלל מנוע בעירה פנימית, חשמלי או בעל הנעה היברידית – ואשר אינו מסתייע בנסיעתו במסילה, דוגמת מסילת רכבת.

תחת ההגדרה "כלי רכב מנועי" נכללים בדרך כלל מכוניות, קטנועים, אופנועים, טרקטורון, אוטובוסים, רכבי שטח, משאיות וטרקטורים. ההגדרה המשפטית של "כלי רכב מנועי", תלויה בחוקי המדינה הנתונה.

בישראל כלי רכב מנועי מוגדר באופן הבא:
:"רכב המונע בכוח מיכני מכל צורה שהיא, ולרבות תלת אופנוע ואופנוע עם רכב צדי או עם גרור או בלעדיהם, ולמעט רכב הנגרר על ידי רכב מנועי".

לפי בדיקות של רישום ממשלתי ומגמות היסטוריות היו בעולם נכון ל-2011 למעלה ממיליארד כלי רכב. כפול מ-500 מיליון כלי הרכב שהיו בעולם לפי הערכה ב-1986, כאשר נתונים אלה אינם כוללים רכבי שטח וציוד מכני הנדסי.

ב-2012 יוצרו כ-84.1 מיליון מכוניות וכלי רכב מסחריים. סין הייתה היצרנית המובילה עם כ-19.3 מיליון, אחריה הובילה ארצות הברית עם כ-10.3 מיליון, מעט יותר מיפן שייצרה באותה שנה כ-9.9 מיליון מכוניות ומסחריות.

== ראו גם ==
* דרגת זיהום אוויר מרכב מנועי

==קישורים חיצוניים==

* 

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:אמצעי תחבורה
תמר שמיר

תמר "תמי" שמיר (נולדה בשנת 1959) היא שחיינית עבר ישראלית, אלופת ישראל בשחייה 3 פעמים ברציפות (1975-1973) במשחים ל-100 מטר גב ול-200 מטר גב. בעלת מדליית כסף מהמכביה התשיעית (1973) ומדליית ארד מכינוס הפועל (1975).

== ביוגרפיה ==
שמיר גדלה בבת ים. היא התאמנה ביחד עם אחותה המבוגרת ממנה ציפי, אף שחיינית מצטיינת, בקבוצת הפועל בת ים בהדרכתם של נלו בילדרמן ודורית זלץ. אביה, יצחק, הקים וניהל את האגודה במשך כ-7 שנים.

===1973===
====מדליית כסף מהמכביה====
בתחרויות השחייה של המכביה התשיעית שנערכו בבריכת השחייה "גלי גיל" ברמת גן ביולי 1973 זכתה שמיר במדליית כסף, במשחה שליחות 4x100 מטר מעורב, ביחד עם נאוה כגן, רעיה צורף וענת וייס בתוצאה של 4:59.1 דקות, אחרי הרביעייה האמריקאית שקבעה שיא מכביה חדש של 4:27.4 דקות.

באליפות ישראל בשחייה שנערכה בבריכת בת גלים בחיפה בספטמבר אותה שנה זכתה שמיר בשתי מדליות זהב, במשחה ל-100 מטר גב בתוצאה של 1:18.6 דקות, לפני ענת וייס מברית מכבים עתיד (1:21.3 דקות) ורות עמר מהפועל ימק"א ירושלים (1:22.0 דקות) ובמשחה ל-200 מטר גב בתוצאה של 2:48.5 דקות, לפני גלינה ויינר מברית מכבים עתיד (2:52.7 דקות) וענת וייס (2:55.4 דקות).

===1974===
באליפות ישראל בשחייה לנוער שנערכה בבריכת מכון וינגייט בסוף אוגוסט 1974 זכתה שמיר בשתי מדליות זהב, במשחה ל-100 מטר גב בשיא ישראלי לנערות עד גיל 18 חדש של 1:16.9 דקות ובמשחה ל-200 מטר גב בשיא ישראלי לנערות עד גיל 18 חדש של 2:43.7 דקות. חודש לאחר מכן, באליפות ישראל בשחייה שנערכה בווינגייט בסוף ספטמבר היא הגנה על תאריה לאחר שזכתה בשתי מדליות זהב, במשחה ל-100 מטר גב בתוצאה של 1:17.7 דקות, לפני מיכל קרני מהפועל קריית טבעון (1:18.8 דקות) וגליה ויינר (1:19.9 דקות) ובמשחה ל-200 מטר גב בתוצאה של 2:46.5 דקות, לפני גליה ויינר (2:48.0 דקות) ומיכל קרני (2:49.7 דקות).

===1975===
====כינוס הפועל ה-10====
בתחרויות השחייה של כינוס הפועל ה-10 שנערכו בבת גלים בחיפה במאי 1975 זכתה שמיר במדליית ארד במשחה 100 מטר גב בתוצאה של 1:18.5 דקות נוסף לכך, היא סיימה במקום רביעי במשחה ל-200 מטר גב בתוצאה של 2:49.7 דקות. חודש לאחר מכן, באליפות תל אביב בשחייה שנערכה בבריכת "גלי גיל" ברמת גן ביוני אותה שנה זכתה שמיר במדליית זהב במשחה ל-100 מטר גב בשיא ישראלי לנערות עד גיל 18 חדש של 1:15.9 דקות.

באליפות ישראל בשחייה שנערכה בווינגייט בסוף ספטמבר אותה שנה הגנה שמיר על תאריה פעם נוספת לאחר שזכתה בשתי מדליות זהב, במשחה ל-100 מטר גב בתוצאה של 1:16.1 דקות, לפני ליז בוכשטבר (1:18.1 דקות) וענת סקלי (1:19.5 דקות) שתיהן חברותיה לאגודה ובמשחה ל-200 מטר גב בתוצאה של 2:43.6 דקות, לפני ליז בוכשטבר (2:44.2 דקות) וענת הראל מברית מכבים עתיד (2:49.7 דקות). נוסף לכך, היא זכתה במדליית כסף, במשחה ל-200 מטר מעורב אישי בתוצאה של 2:43.6 דקות אחרי תמר מייסנר (2:38.7 דקות) ולפני דניאלה יוסטר (2:45.5 דקות) ובמדליית ארד במשחה ל-100 מטר פרפר בתוצאה של 1:16.9 דקות, אחרי רעיה צורף (1:10.8 דקות) ומיכל ויינברג מברית מכבים עתיד (1:14.0 דקות).

== קישורים חיצוניים ==

* 

== הערות שוליים ==

קטגוריה:שחייניות גב ישראליות
קטגוריה:שחייניות פרפר ישראליות
קטגוריה:שחייניות מעורב אישי ישראליות
קטגוריה:אלופות ישראל בשחייה
קטגוריה:ישראליות שנולדו ב-1959
קטגוריה:ישראלים שנולדו ב-1959
קטגוריה:בת ים: ספורטאים
יחיאל דנציגר

רבי יחיאל דנציגר (תקפ"ח, 1828 - י"ד בשבט תרנ"ד, 21 בינואר 1894) היה האדמו"ר הראשון מאלכסנדר. מכונה "האדמו"ר הזקן".

==ביוגרפיה==
נולד לרבי שרגא פייבל מגריצא, שהנהיג את חסידי וורקא לאחר פטירת רבי ישראל יצחק מוורקא. לבקשתו של רבי יצחק, הרבי הזקן מוורקא, אביו שלחו לשהות אצלו. בגיל 13 התארס עם רויזא מינדל בת רבי דוד יוזפובסקי מפשיסחא מחסידי רבי שלמה לייב מלנטשנה. מסיבת האירוסין נערכה בבית רבי יצחק ורבי יצחק הובילו לחופה. לאחר נישואיו נשאר שנה בוורקא ולאחר מכן עבר בהוראת רבו לגור אצל חמיו בפשיסחה, ובהיותו בן שבע עשרה נתמנה לכהן כרב בעיר טורצ'ין.

לאחר פטירת הרבי הזקן מוורקא באחרון של פסח תר"ח, נתמנה אביו רבי שרגא פייביל לאדמו"ר, אך לאחר חצי שנה נפטר, ורבי מנחם מנדל מוורקא, בנו הצעיר של רבי יצחק מוורקא, התמנה לכהן באדמו"רות וורקא. לאחר פטירתו קיבל עליו ביחד עם עדת חסידי וורקא את מרותו של רבי דוב בעריש מביאלה, והיה נוסע אליו הרבה עד לפטירתו בשנת תרל"ו (1876). כיהן ברבנות בטורצ'ין, בגריצא ופילץ.

לאחר פטירת רבי בעריש מביאלה, בקשו החסידים להכתירו לאדמו"ר, אך הוא סירב, לאחר שראה שהחסידים מרבים לבוא אליו על אף התנגדותו, החליט לשאול את רבי ישראל יהושע טרונק מקוטנא בעל "ישועות ישראל" ולחתנו רבי חיים אלעזר וקס בעל "נפש חיה", והם כתבו לו 'אם יש אחד שראוי להורות דרך ה' לעם השם והוא אינו מקבל זאת על עצמו, הוא עון פלילי ח"ו', ומכתב זה שיכנע אותו לקבל את האדמו"רות. כעבור זמן עבר מפילץ לאלכסנדר לודז' בה כיהן גם ברבנות, והחל לנהל את חצרו. הוא כיהן באדמו"רות כ-18 שנה עד לפטירתו בשנת תרנ"ד, ונקבר באלכסנדר.
 
נודע בקדושתו ובענוותנותו הגדולה. במכתב לאחים רבי אלעזר מנדל ורבי יצחק דוד בידרמן מללוב הוא כותב שהוא קורא על עצמו "אוי לו למי שהעולם מטעין בו" ושהוא צועק לחסידיו שיעזבוהו, ומבקש מהאחים שיתפללו עליו שיחזור בתשובה. נכדו רבי יהודה משה דנציגר מאלכסנדר כתב שסבו האמין שחסידי וורקא מינוהו לאדמו"ר רק בגלל שרצו אדם גרוע ביותר, שלא יחשוב שהוא בר מעלה.

כדרך חסידות וורקא, בלט ופעל בנושא אהבת ישראל ושמחה. הוא אמר לחסידיו: "אל תלמדו ממני דבר כי אני הגרוע בכולם, רק זאת תלמדו, שאף שאני כל כך גרוע, אני תמיד שמח".

לאחר פטירתו הוכתר בנו הבכור רבי ירחמיאל ישראל יצחק למלא את מקומו. אחריו כיהן בן נוסף, רבי שמואל צבי. בן נוסף היה רבי בצלאל יאיר שהיה גר בלודז' שחתנו רבי יהודה משה דנציגר מילא את מקומם לאחר השואה.

מכתביו ודברי תורתו לא נשארו כי אם מעט מזעיר המובאים בתוך הספרים של בניו ונכדו, ועוד מעט בספר 'מאורן של ישראל' (שנדפס כהשלמה לספר ישמח ישראל).

==צאצאיו==
*בנו רבי ירחמיאל ישראל יצחק הישמח ישראל
*בנו רבי שמואל צבי התפארת שמואל
*בנו רבי בצלאל יאיר, חותנו של האמונת משה
*חתנו הרב בצלאל דמבינסקי
*חתנו הרב אלעזר ליפשיץ, דומ"ץ בלודז' .
*חתנו רבי ישעיה'לה וועלטפרייד מראספשא פשדבורז' בקאליש.

==לקריאה נוספת==
* מעשה הגדולים החדש — סיפורים והנהגות טובות מצדיקים, ליקט וסידר ר' מתתיהו צבי סלאדווניק, פיטרקוב תרפ"ה.
* אברהם יצחק ברומברג, מגדולי החסידות חלק ד', על רבי שרגא פייבל דנציגר, רבי יחיאל דנציגר ורבי ירחמיאל ישראל יצחק דנציגר. תשי"ד.

==קישורים חיצוניים==
* אהרן פרלוב, [https://web.archive.org/web/20140111211547/http://hamodia.com/features/hebrew-pages-12/ כתבה בהמודיע] לרגל 120 שנים לפטירתו.
* [http://www.zadikim.org/?catID=17834&siteLang=3 רבי יחיאל מאלכסנדר] באתר "אהלי צדיקים".

==הערות שוליים==

*
קטגוריה:רבנים פולנים
קטגוריה:ילידי 1828
קטגוריה:נפטרים ב-1894
אדווין ארמסטרונג

אדווין הווארד ארמסטרונג
אדווין הווארד ארמסטרונג (בשם מלא באנגלית: Edwin Howard Armstrong; 18 בדצמבר 1890 – 31 בינואר 1954), היה מהנדס אלקטרוניקה וממציא אמריקאי, שכונה "הממציא הפורה ביותר בהיסטוריה של הרדיו". ארמסטרונג המציא את המעגלים הבסיסיים הנדרשים לקליטת אותות רדיו, וכן המציא את אפנון התדר (שידורי רדיו FM) המודרני.
הוא החזיק ב-42 פטנטים וזכה במדליית ה-IEEE הראשונה.
ב-31 בינואר 1954 קפץ ארמסטרונג אל מותו מהקומה ה-13, לאחר סכסוך ממושך עם חברת RCA ומנהלה, דייוויד סארנוף, על זכויות השימוש בהמצאותיו.

==קישורים חיצוניים==

* 
* 

==הערות שוליים==

קטגוריה:ניו יורק: אישים
קטגוריה:סגל אוניברסיטת קולומביה
קטגוריה:זוכי מדליית הכבוד של ה-IEEE
קטגוריה:מתאבדים: מדענים
קטגוריה:מתאבדים אמריקאים
קטגוריה:אישים שהונצחו על בולי ארצות הברית
קטגוריה:אמריקאים שנולדו ב-1890
קטגוריה:אמריקאים שנפטרו ב-1954
קטגוריה:זוכי מדליית פרנקלין
מירוסלאבייץ

מירוסלאבייץ (בפולנית: Mirosławiec. נקרא: [mʲirɔˈswavʲɛt͡s]; בגרמנית: Märkisch Friedland, מרקיש-פרידלנד; בקשובית: Frédlądk), היא עיר במחוז וולץ' בגמינה (קהילה עירונית-כפרית) מירוסלאבייץ, שבחבל פומרניה המערבית, פולין.

== היסטוריה ==

בית עתיק במירוסלאבייץ
ההתיישבות הידועה המוקדמת במירוסלאבייץ, היא התיישבות סלאבית בשלהי המאה ה-13, תחת שלטון שליטי ברנדנבורג. שמה של העיר מתקופה זו נזכר כ'נובה פרידלנד' או: פרידלנד החדשה. המתיישבים הראשונים היו ברובם תושבי מקלנבורג, דוברי גרמנית, והעיר התפתחה כצומת מסחר מרכזית על הציר ברלין - קלינינגרד. בהמשך הייתה מרקיש-פרידלנד לעיר נחלה פרטית של משפחת ברנדנבורג, ונהנתה מעצמאות מדינית מוחלטת.

למרות השינויים הפוליטיים באזור שמרה פרידלנד, כשמה באותן שנים, על אופייה האתני הגרמני. אך מאז סוף המאה ה-16, גדל בהתמדה אחוז התושבים היהודים בה. במאה ה-18 ותחילת המאה ה-19 היוו היהודים מעל 50% מאוכלוסיית העיר, והקהילה היהודית המקומית הייתה לקהילה היהודית הגדולה יותר בפומרניה המערבית.

ענף הייצוא המרכזי של 'מרקיש-פרידלנד' היה ייצור וסחר נוצות אווז לכתיבה, והוא נשלט בידי היהודים המקומיים. במהלך המאה ה-19 פקד תהליך הגירה מתמשך את יהודי העיר, ורבים מהם התיישבו בברלין. כתוצאה מתהליך זה, קרסה חשיבותה הכלכלית של העיר ולאחר מותו של היורש האחרון לבית ברנדנבורג ב-1836, איבדה מרקיש-פרידלנד את מעמדה כעיר פרטית, ונכנסה תחת שלטון פרוסיה.

עם ההתאוששות הכלכלית והפיתוח המהיר של גרמניה לקראת סוף המאה ה-19, הוקמה בפרידלנד תחנת רכבת ונבנתה מסילת הברזל שקישרה אותה עם העיר קאליש. בשנת 1902 הוקם בנין בית המשפט העירוני, ובשנת 1918 כבר הוארה העיר באמצעות חשמל. חוזה ורסאי לא החזיר את העיר לשליטה פולנית, מאחר שבשנת 1912 היוותה האוכלוסייה הפולנית במחוז וולץ' כולו רק 0.6% מכלל האוכלוסייה.

עליית הנאצים לשלטון בגרמניה ב-1933 ושואת יהודי אירופה שבעקבותיה, הביאו את הקץ על ההתיישבות היהודית בעיר. במהלך מלחמת העולם השנייה היה האזור למוקד לחימה קשה במטרה לשבור את אחיזת הצבא הגרמני בפומרניה המערבית, מה שגרם לנזקים חמורים לבנינים במרכז ההיסטורי של העיר.

בראשית פברואר 1945 נכבשה העיר בידי כוחות צבא פולניים בחסות סובייטית, המנהל האזרחי שהוקם בעקבות כך יישב את העיר באוכלוסייה פולנית במקום התושבים המקוריים שנעקרו ממקומם. מאז הוחלף שם העיר לשמה הנוכחי הפולני מירוסלאבייץ.

== תושבים מפורסמים ==
* הרב עקיבא איגר (1761-1837), רב ופוסק מן האחרונים
* היינריך פון פרידברג (1813-1895), משפטן ומדינאי
* פיליפ פבוס (1804-1880), רופא ופרמקולוג גרמני נודע

== קישורים חיצוניים ==

* 
* 

קטגוריה:פומרניה המערבית: יישובים
קטגוריה:פומרניה המערבית: עיירות יהודיות
קטגוריה:יישובים שהוקמו במאה ה-14
בוגוריה

בוגוריה (בפולנית: Bogoria) הוא כפר בדרום פולין, כ-53 ק"מ מדרום-מזרח לבירת המחוז, קילצה, באזור ההיסטורי של פולין קטן. בכפר ניצבת כנסיית השילוש הקדוש בסגנון הבארוק מהמאה ה-18, כנסייה שהחליפה כנסיית עץ שעמדה במקום משנת 1620.

==תולדות היישוב==
במאה ה-16 השתייך הכפר למשפחת האצולה בוגוריוב (Bogoriów). הכפר זכה לזכויות עיר בשנת 1616 מידי המלך זיגיסמונד השלישי ואזה בתקופת האיחוד הפולני-ליטאי, והמסחר והאומנויות ביישוב התפתחו בתקופה זו. 

בעת פלישת השוודים באמצע המאה ה-17 נשרף הכפר ואוכלוסייתו הצטמקה בשני שלישים. באמצע המאה ה-18 נשרף שוב הכפר, שבתיו היו עשויים מעץ.

בשנת 1869, אחרי המרד הפולני של 1863 ופירוק פולין הקונגרסאית על ידי האימפריה הרוסית, הופקעו מהכפר זכויות העיר.

מספר ימים לאחר הפלישה הגרמנית לפולין כבש הוורמאכט את בוגוריה. בתקופת מלחמת העולם השנייה הייתה בוגוריה מרכז של צבא ההתנגדות הפולני, ארמייה קריובה. בתקופה זו הרסו הגרמנים כ-80% מבתי הכפר.

==יהודי בוגוריה==
בשנת 1789 נמנו בכפר 125 יהודים, שהתפרנסו מרוכלות. באותה תקופה נבנה ביישוב בית כנסת מעץ, שנודע בקישוטיו המפוארים.

בין מלחמות העולם פעלה בכפר ספרייה יהודית, ששימשה כבית תרבות, ופעלו בו מפלגות ותנועות נוער ציוניות, לצד סניף של אגודת ישראל. טרם מלחמת העולם השנייה התגוררו בכפר כ-400 יהודים.

עם פרוץ מלחמת העולם השנייה, נהרסו רבים מבתי היישוב כתוצאה מהפצצות הגרמנים, וצעירים יהודים רבים נמלטו מהיישוב מזרחה. עם הכיבוש הגרמני הוקם בכפר יודנרט, והועברו אליו 123 יהודים שגורשו מווינה.

בשנת 1942 הוקם בכפר גטו, אליו הועברו עוד כ-200 יהודים מכפרי הסביבה. באוקטובר אותה השנה רוכזו כ-600 היהודים שבגטו, ונרצחו.

==קישורים חיצוניים==

* 
* 
* [https://web.archive.org/web/20180513201600/http://moreshet.pl/he/node/215 בוגוריה] באתר מרכז מורשת יהדות פולין
* 
* 
* 

קטגוריה:גטאות בפולין
קטגוריה:שוויינטוקז'יסקיה: עיירות יהודיות
קטגוריה:שוויינטוקז'יסקיה: יישובים
מספר מקוצר

לחיץ הספרות במכשיר טלפון
מספר מקוצר הוא פתרון תקשורת המאפשר חיוג מקוצר מסוגי טלפונים שונים. המספר המקוצר מחליף את מספר הטלפון הרגיל בו משתמש בית העסק לצורך יצירת קשר, והוא נועד להקל על המתקשר בהיותו קצר וקליט לעומת המספר הרגיל, בדרך כלל מטעמי שיווק ושרות ללקוחות. 

מבחינה טכנית המספר המקוצר אינו מספר טלפון "אמיתי" אלא קוד המזוהה על ידי המתג של חברות התקשורת. כאשר נכנסת שיחה אל המתג מתבצעת סדרה של פעולות זיהוי ביניהן גם בדיקת הקידומת ממנה יצאה השיחה. במידה והקידומת מזוהה ככוכבית, מופעל מנגנון תרגום והמתג מנתב את השיחה אל מספר הטלפון הרגיל של בית העסק. בנוסף על המספר המקוצר קיימים גם תחליפים אחרים למספר הרגיל, מספרי 1-800 ו-1-700 אולם אלו בעלי 10 ספרות וכרוכים בעלויות שיחה לבית העסק. החיוג למספר המקוצר אינו כרוך בעלות נוספת למתקשר, אך הוא מחויב בזמן אוויר על פי תוכנית התעריפים בחברת התקשורת עליה מנוי.

==בישראל==
בשנת 2003 החל שרות ארצי בישראל של מספר מקוצר לעסקים, הפעיל מטעם כל חברות התקשורת בישראל. המספר המקוצר הוא תבנית של כוכבית ולאחריה בדרך כלל ארבע ספרות.

== הערות שוליים ==

קטגוריה:טלפוניה בישראל
קטגוריה:מספרי טלפון
בוז'עד

בוז'עד (בערבית מרוקאית: بوجعد, בברברית: ⴱⵊⴰⵄⴷ) היא עיר בחלק המרכזי של המישורים המערביים של מרוקו, למרגלות הרי האטלס, צפונית לעיר בני מלאל.

==היסטוריה==
בוז'עד הוקמה בשנת 1008 להג'רה (1630) על ידי סידי מחמד שרקי. קברו וכן הזאווייה (בית מדרש) אשר הקים נמצאים עד היום בעיר ומהווים אתר עלייה לרגל.

בוז'עד צמחה בהיותה תחנת מסחר עם הברברים שוכני ההרים ממזרח.

בסוף המאה ה-19 מנתה העיירה 2000 תושבים.

ב-1913 הקימו הכובשים הצרפתים עמדה צבאית במקום.

בסקר שנערך ב-1970 החשיבו עצמם שליש מן התושבים כצאצאים של סידי מחמד שרקי.

לפי מפקד אוכלוסין מ-2008, התגוררו בעיר כ-50,000 תושבים.

==יהדות בוז'עד==
בעיר נולדו הפוליטיקאים הישראלים שאול עמור (1940), יהודה לנקרי (1947), עמיר פרץ (1952) ואחותו פלורה שושן (1955). כמו כן שאול אלבז (1943) מנהל כפר הנוער מאיר שפיה. גם משפחתו של הרב ראובן אלבז הגיעה מהעיר. ראש הקהילה היהודית עד 1956 היה דוד פרץ, אביהם של עמיר ופלורה. באותה שנה עלו לישראל מרבית היהודים וביניהם משפחות פרץ ועמור.

בעיר בוז'עד נמצא קברו של הרב והמקובל יוסף גבאי (בבא חזן) הידוע בין היתר בזכות הספרים הרבים שחיבר (ביניהם בגדי שש, תפילה ליוסף) וגם בזכות הישיבה שהקים בעיר.

==קישורים חיצוניים==

==הערות שוליים==

קטגוריה:מרוקו: ערים
קטגוריה:יישובים שהוקמו ב-1630
כרומבוק

כרום-בוק של [[acer, נובמבר 2012 ( C7 C710)]]
כרומבוק (באנגלית: Chromebook) הוא מחשב המבוסס על מערכת ההפעלה Chrome OS של גוגל. המחשב מתבסס על יכולת חיבור לרשת האינטרנט כדי להפעיל יישומי רשת וכל המידע שבו מאוחסן בענן.

מחשב ה"כרומבוק" שווק תחילה כמכשיר זול, שפתיחת המחשב ומשך זמן ההפעלה של המערכת על פי גוגל, הוא 7 שניות. המערכת והיישומים השונים מתעדכנים באופן אוטומטי מהרשת ולא דורשים התערבות או ידע מהמשתמש. תחילה על המחשב הותקן כדרך קבע דפדפן כרום של גוגל בלבד וניתן היה להוריד אפליקציות ויישומים נוספים מהרשת. באפריל 2012 הוסיפה גוגל "שולחן עבודה", בצורה הדומה לזו הנהוגה בשאר מערכות ההפעלה הנפוצות, הכולל את היישומים Google DocsGoogle Sheets, Google Slides, Google Drawings, ו-Google Keep.

בהיעדר חיבור לרשת ניתן להשתמש בגרסאות הלא מקוונות של יישומים ולהשתמש בנגן קובצי מוזיקה המותקן במחשב, לצפות בתמונות וקובצי pdf.
==היסטוריה==
מחשבי ה"כרומבוק" הראשונים יוצרו על ידי אייסר וסמסונג והושקו במאי 2011, הם הכילו 16gb ssd ובין 2gb ל-4gb זיכרון גישה אקראית. חלקם היו דגמים המתבססים על חיבור לאינטרנט עם Wi-Fi בלבד וחלקם דגמים המאפשרים חיבור גם באמצעות רשת סלולר דור 3.

בראשית שנת 2013 הצטרפו לשוק גם מחשבים מבית היצרניות HP, לנובו וגם גוגל עצמה שהכריזה בפברואר 2013 על ה"Chromebook Pixel", המחשב בעל רזולוציית המסך הגבוהה ביותר בעולם, המבוסס על מעבד כפול ליבה Core i5 של אינטל במהירות 1.8 ג'יגה-הרץ, עם מסך בגודל 12.85 אינץ' ברזולוציה של 1,700 על 2,560 פיקסלים.

בינואר 2014 נוספה היצרנית טושיבה לרשימת החברות המייצרות מחשבי chromebook והכריזה על השקת דגם משלה.

במאי 2014 הושקו במקביל 20 דגמי כרומבוק מחמישה יצרנים שונים.

בדצמבר 2014 עקפו מחשבי כרומבוק את מכשירי האייפד של אפל לראשונה, והפכו למכשיר הפופולרי ביותר בתחום החינוך בארצות הברית.

במרץ 2015 החלה גוגל לשווק מחשבי כרום בישראל, תחילה לא ניתן היה למצוא את המחשבים בחנויות, והם שווקו במגזר החינוכי ודרך משווקים למגזר העסקי.

ברבעון הראשון של 2016, עקפו מכירות מחשבי כרום OS את מכירות מחשבי אפל בארצות הברית.

באוגוסט 2019, השיקה חברת דל שני דגמי כרומבוק המיועדים לשוק הארגוני, כחלק מתוכנית של גוגל, שמטרתה להחדיר את המחשבים שלה למרחב העבודה הארגוני. במסגרת התוכנית הושק Chrome Enterprise, סדרה של כלים לניהול תשתית המחשוב עבור ארגונים.

בשנת 2021 לראשונה מחשבי כרומבוק נמכרו יותר ממחשבי אפל לאורך שנה שלמה ברחבי העולם.

==גרסאות של מחשב שולחני==
Chromebox תוצרת חברת "[[סמסונג"]]
גרסאות של "כרומבוק" כמחשב שולחני פותחו על ידי כמה יצרנים.
===Chromebit===

ה-Chromebit הוא דונגל שמייצרת אסוס, המריץ את מערכת ההפעלה כרום OS על טלוויזיה או מסך מחשב באמצעות כניסת ה-HDMI ומאפשר להפעיל אותם כמחשב שולחני. המוצר הושק במרץ 2015.
===Chromebox===
ה-Chromebox הוא מחשב אישי זעיר שהושק במאי 2012. כ-7 יצרנים שונים השיקו גרסאות שונות של ה-Chromebox.
===Chromebase===
ה-Chromebase הוא גרסה של מחשב ומסך משולב המיוצרת בין השאר על ידי החברות LG ו-HP.

==קישורים חיצוניים==

* 

* 
==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מחשבים ניידים
קטגוריה:מכשירי חברת גוגל
בוסקו-זדרוי

בוסקו-זדרוי (בפולנית: Busko-Zdrój) היא עיר ספא בפרובינציית שוויינטוקז'יסקיה שבפולין.

==היסטוריה==
היישוב נוסד במאה ה-12, כשקבוצת רועים התיישבו באזור כנסייה ששכנה במקום עוד מ-1166. במאה ה-13 קיבל היישוב זכויות עיר. בתקופה זו קיבל המנזר המקומי מהמלך בולסלב החמישי רשות להשתמש במי המלח של המעיינות המקומיים. זהו האזכור הראשון במקורות ההיסטוריים של מעיינות המרפא ביישוב. 

במאה ה-14 אישר המלך ולדיסלב השני יגיילו לבני העיר לקיים ירידים שנתיים. במאות ה-15 וה-16 שגשג בעיר המסחר בתוצרת לבוש.

במאה ה-17 נפגעה העיר קשות מ"המוות השחור". במאה ה-18 הוקם בעיר מפעל מלח. ב-1815, לאחר קונגרס וינה, צורפה העיר לפולין הקונגרסאית. ב-1820 פרצה שרפה גדולה בעיר, אך ב-1828 נפתח בעיר מרכז נופש ומרחצאות, ולאחר שנים ספורות נפתח בעיר בית הבראה.

בשנת 1869, אחרי המרד הפולני של 1863 ופירוק פולין הקונגרסאית על ידי האימפריה הרוסית, הופקעו מבוסקו-זדרוי זכויות העיר. אלה הושבו לעיר בשנת 1916.

מספר ימים לאחר הפלישה הגרמנית לפולין כבש הוורמאכט את בוסקו-זדרוי. העיר שוחררה ב-13 בינואר 1945 על ידי יחידה אוקראינית של הצבא האדום.

==יהודי בוסקו-זדרוי==
===תולדות הקהילה===
יהודים החלו לשבת בעיר מהמחצית השנייה של המאה ה-19, לאחר ביטול האיסור על ישיבת יהודים במקום. חלק מיהודי העיר התפרנסו מתעשיית הקיט המקומית, ואחד מהם, משה חיים רוזנברג, אף הקים בכפר סמוך מרחצאות פרטיים.

בין מלחמות העולם פעלו בעיר מפלגות ציוניות, ובהן המזרחי והציונים הכלליים, וכן תנועות נוער ציוניות, ובהן החלוץ והשומר הצעיר. בשנת 1930 הוקם בעיר בית כנסת חדש, וכן פעלו בה חסידויות שונות. בינואר 1934 נרצח בעיר סוחר יהודי קשיש בעקבות ויכוח על זכויות מסחר עם פולנים, ולאחר מכן, צמצמו הרשויות את זכויות המסחר של יהודי העיר.

לפני מלחמת העולם השנייה נמנו בבוסקו-זדרוי כ-1,500 יהודים, מתוך כ-3,900 תושבים.

===בשואה===
עם כניסת הגרמנים לעיר בספטמבר 1939 הפכוה למרכז שלטונם במחוז סטופניצה. תוך ימים אחדים הוחרמו חנויות היהודים, והחלו מעשי ביזה של רכוש יהודי, וכן מעשי התעללות ואונס. בהמשך, הוקם בעיר יודנרט, בראשות יוסף טופיול, אשר נצטווה לספק לגרמנים יהודים לעבודות כפייה.

באפריל 1941 הוקם בעיר גטו, אליו הוכנסו עד נובמבר למעלה מ-1,700 יהודים, רבים מהם עובדי כפייה. יהודי הגטו צוו לענוד על זרועם סרט עם מגן דוד. בתקופה זו תמך ארגון יס"ס ביהודי הגטו, וראש הארגון, מיכאל וייכרט, אף ביקר במקום.

באוקטובר 1942 כיתרו את הגטו גרמנים ואוקראינים, והצעידו את יושביו לעיירה פינצ'וב, וממנה לינדז'יוב, שם נערכה בהם סלקציה. קבוצת צעירים נשלחה למחנות עבודה, ויתר יהודי העיר שולחו ישירות למחנה ההשמדה טרבלינקה. במהלך האקציה רצחו הגרמנים את ראש היודנרט יוסף טופיול.

זופיה בוצ'קובסקה הצילה ילדה יהודייה מהעיירה ובכך קיבלה הכרה כחסידת אומות העולם.

==קישורים חיצוניים==

* 
* 
* [https://web.archive.org/web/20180513201600/http://moreshet.pl/he/node/229 בוסקו-זדרוי] ב[https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 
* 
* 

קטגוריה:קהילות יהודיות בפולין
קטגוריה:שוויינטוקז'יסקיה: ערים
קטגוריה:גטאות בפולין
ארכיון חתושה

ארכיון חתושה הוא אוסף טקסטים שנתגלו במקום מושבת בירתה של האימפריה החתית, חתושה, הידועה גם בשמות "חתושש" ו"בוע'זקוי". בחפירות נמצאו כ-14 אלף לוחות בכתבי יתדות מן האלף השני לפנה"ס. זהו אחד הארכיונים הראשונים שהתגלו ויש בו את המידע המפורט ביותר עבור האימפריה ותושביה.

הארכיון נתגלה על ידי הוגו וינקלר שקיבל מימון מהמוסד הגרמני לארכאולוגיה של המזרח לחפירותיו ב-1906 ודבר גילויו פורסם שנה לאחר מכן. עד אז המקור הגדול ביותר לחקר חתים היו מכתבי אל-עמארנה שנתגלו ב-1891 וכללו בין השאר התכתבויות שליטי החתים.
== שפות הארכיון ==
הטקסטים שבכתבי היתדות נכתבו בשמונה שפות:
# חתית שבה נכתב רוב הארכיון;
# אכדית - שפת בבל ואשור (חתים קראו לה "בבלית");
# לוּוית - שפה הקרובה לחתית, שנכתבה בכתב הירוגליפי או בכתב יתדות
# פאלאית - שפה הודו אירופאית שמעט הידוע עליה הוא פולחן האלה ציפארבה;
# חאתית - דברים הכתובים בשפה זו קודמו במילה hattili;
# חורית - חלקי האפוס עלילות גילגמש;
# שפה ארית שדוברה במיתני - מתועדת במספר גלוסות בטקסטים.

== תוכן הארכיון ==

הארכיון מפורסם החל משנת 1965 במסגרת פרויקט אקדמי לימודי הטקסטים של בואזקיי והוא כולל ספרי השנים, כרוניקות, צוים מלכותיים, הסכמים ביניהם ורשימות שלהם, תכתובת דיפלומטית, מתנות, אוספי חוקים, רשמי בתי משפט, טקסטים דתיים ואגדות, נבואות, מילונים בין השפות השומרית, האכדית וחתית, מכתבים על גידול סוסים וכו'.

רוב הכתבים שייכים לתקופה החתית החדשה (מאות ה-14 - ה-13 לפנה"ס) אך יש גם השייכים לאימפריה המוקדמת (מאות ה-17 - ה-16 לפנה"ס).

==חשיבות הגילוי ==
חקר השפה שהתגלתה נהיה יותר מערכתי וב-1915 הוכח על ידי בדז'יך הרוזני כי השפה החתית שייכת למשפחה ההודו-אירופאית. הארכיון גם נהיה למקור חקר הספרות החתית והיחסים בין חתים לחורים.

==ראו גם==
* מכתבי אל-עמארנה
* ארכיון אבלה
* כתבי אוגרית
* תעודות מרי
* תעודות נוזי

קטגוריה:ארכיונים
קטגוריה:מכתבים
קטגוריה:ארכאולוגיה מקראית
קטגוריה:חתים
וידאו אינטראקטיבי

וידאו אינטראקטיבי הוא מונח המתייחס לטכניקות המשלבות וידאו עם תכונות אינטראקטיביות, באופן שמאפשר לצופה להשפיע על מהלך הווידאו.

כחלק ממגמת הצמיחה של עולם הווידאו ברשת האינטרנט, עלו רעיונות רבים בניסיון לשפר את חוויית הצפייה בתכנים שיווקיים המוצגים לגולשים ברשת, או לחלופין, לשדרג להם את חוויית הצפייה בקליפים מוזיקליים של האמנים השונים. אחד הרעיונות הוא רעיון ה"קליפ האינטראקטיבי", שבבסיסו העצמת חוויית המשתמש באמצעות מתן אפשרות לשליטה במתרחש בקליפ, על ידי הצופה, לפי רצונותיו, וכך מושגת אינטראקציה בין הצופה לווידאו הנצפה. מספר חברות סטארט אפ מימשו את הרעיון, ובהתבסס על טכנולוגיית HTML5 המיושמת כיום באתרי האינטרנט ומאפשרת הצגת וידאו ללא שימוש בפלאש, יצרו את הקליפים האינטראקטיביים.

כיום ניתן למצוא ברשת דוגמאות רבות לקליפים אינטראקטיביים שנעשו על ידי חברות שונות. בישראל נודע הקליפ של חברת [https://web.archive.org/web/20151201130335/https://interlude.fm/ Interlude] לזמר והיוצר יוני בלוך, עבור השיר "Like a Rolling Stone" של בוב דילן. בקליפ ניתן להחליט מה יהיה התוכן הנצפה בקליפ בזמן שהשיר מתנגן, וכך לנוע בין סגנונות שונים לפי רצונותיו של הצופה. כמו כן קיים קליפ באורך 24 שעות, המאפשר גם הוא ניווט בין תסריטים שונים לעלילה הניתנים לבחירה על ידי הצופה.

== וידאו אינטראקטיבי בלמידה ==
השימוש בווידאו אינטראקטיבי בלמידה, עושה שימוש דומה לנעשה ב"קליפ האינטראקטיבי" ומוסיף עליו רובד נוסף של מאפייני למידה יחידנית כגון: התאמה לקצב הלומד, משוב ועוד.

ברשת ישנם פתרונות רבים המאפשרים לייצר פעילויות וידאו אינטראקטיביות לצורכי למידה, אשר נחלקים לשני סוגים עיקריים:

וידאו אינטראקטיבי ליניארי:

פעילות המורכבות מרצועת וידאו אחת עליה שזורות אינטראקציות מסוגים שונים (לדוגמה, שאלת חד ברירה, שאלת התאמה וכיוצא בזה) שההתקדמות ברצועת הווידאו תלויה או לא תלויה בהפעלת הלומד באינטראקציה (מענה לשאלה, סימון על גבי תמונה וכיוצא בזה).

וידאו אינטראקטיבי מסתעף:

פעילויות המורכבות ממספר רצועות וידאו שונות, שהניווט ביניהן נעשה על ידי אינטראקציה מסוג שאלה המופיעה בתום הרצועה והמשוב הוא מעבר לרצועת וידאו הבאה.

היתרון המשמעותי של פעילויות מסוג זו בלמידה, היא השליטה בסיטואציה אותנטית המשתקפת בווידאו והתוצאה המיידית (המשוב).

== קישורים חיצוניים ==
* הקליפ האינטראקטיבי [https://web.archive.org/web/20160530080735/http://content.interlude.fm/player/dylan/desktop.html Like a Rolling Stone] של בוב מרלי, [https://web.archive.org/web/20151201130335/https://interlude.fm/ Interlude]
* [http://edutube-hit.telem-hit.net/ EDU.טיוב], וידאו אינטראקטיבי בלמידה. [http://www.hit.ac.il/telem/overview המחלקה לטכנולוגיות למידה], מכון טכנולוגי חולון

== הערות שוליים ==

קטגוריה:וידאו באינטרנט